CELEX: 62012CN0412
Language: et
Date: 2012-09-11 00:00:00
Title: Kohtuasi C-412/12: 11. septembril 2012 esitatud hagi — Euroopa Komisjon versus Küprose Vabariik

24.11.2012   
            
            
               ET
            
            
               Euroopa Liidu Teataja
            
            
               C 366/24
            
         11. septembril 2012 esitatud hagi — Euroopa Komisjon versus Küprose Vabariik
   (Kohtuasi C-412/12)
   2012/C 366/43
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: G. Zavvos, D. Düsterhaus)
   
      Kostja: Küprose Vabariik
   
      Hageja nõuded
   
   
               —
            
            
               tuvastada, et Küprose Vabariik on rikkunud kohustusi, mis tulenevad nõukogu 26. aprilli 1999. aasta direktiivi 1999/31/EÜ (1) prügilate kohta artiklist 14, kuna kõiki Küprose territooriumil tegutsevaid järelevalveta jäätmekõrvaldamiskohti ei ole suletud või viidud direktiivi nõuetega vastavusse;
            
         
               —
            
            
               mõista kohtukulud välja Küprose Vabariigilt.
            
         
      Väited ja peamised argumendid
   
   
               —
            
            
               Direktiivi 1999/31/EÜ artiklis 14 on sätestatud, et direktiivi ülevõtmise ajal tegutsevad olemasolevad prügilad tohivad tegutsemist jätkata vaid siis, kui Euroopa õigusaktide kohaselt nõutavad meetmed on võetud hiljemalt 16. juuliks 2009, vastasel korral tuleb need sulgeda.
            
         
               —
            
            
               Küprose ametivõimud on ise möönnud, et 115 järelevalveta jäätmekõrvaldamiskohast (mis ei vasta direktiivi 1999/31 artikli 14 nõuetele, kuna need on „järelevalveta”, mistõttu need ei tohi tegutsemist jätkata), mis Küprose territooriumil tegutsesid, on kaks Nicosia ja Limassoli maakonnas veel kasutusel ja nende sulgemist ei ole ette näha enne 2015. aasta keskpaika või 2016. aasta algust.
            
         
               —
            
            
               Võib täheldada, et jäätmekäitlus on Küprose territooriumil teataval määral paranenud, kuid see on toimunud ikkagi suure hilinemisega, kui arvestada, et direktiivi 1999/31/EÜ artikli 14 kohaselt oleks nõutavad meetmed tulnud võtta hiljemalt 16. juuliks 2009 ja et sellele vaatamata — nagu möönavad Küprose ametivõimud — jätkavad kaks järelevalveta jäätmekõrvaldamiskohta tegutsemist ilma järelevalveta ning seega direktiivi artikli 14 rikkumine kestab, ilma et lähema kolme aasta jooksul võiks ette näha rikkumise lõpetamist.
            
         
      (1)  EÜT L 182, lk 1; ELT eriväljaanne 15/04, lk 228.